dekan
Store norske leksikon,Samfunn,Utdanning og forskning,Forskning og høyere utdanning,Grader og titler,Akademiske titler
Dekan er lederen av et fakultet eller tilsvarende avdeling ved et universitet eller en høyskole. En dekan velges av ansatte og studenter ved fakultetet eller ansettes på åremål. Tittelen prodekan eller visedekan brukes om personer som inngår i fakultetets ledergruppe og har lederansvar for bestemte deler av virksomheten. En prodekan er dessuten dekanens stedfortreder.
Dekan blir også brukt som kirkelig embetstittel. Den ble tidligere brukt i Norge og er fortsatt i bruk i andre kirkesamfunn, for eksempel den katolske kirke. Ordet Dekan kommer av latin, dekanus, og ble opprinnelig brukt om en som «leder ti soldater». Prefikset deka, betyr 'ti' og er det samme vi finner i måleenheten dekameter. Suffikset nus danner hankjønnsord. Forkortelsen fra dekanus til dekan kommer trolig via tysk. Les mer i Store norske leksikon universitet fakultet